
ŪKIO SKYRIAUS VYRIAUSIOJO SPECIALISTO PAREIGYBĖS APRAŠYMAS


I. PAREIGYBĖS CHARAKTERISTIKA

	1. Ūkio skyriaus vyriausiasis specialistas yra karjeros valstybės tarnautojas.
	2. Pareigybės lygis – A.
	3. Kategorija – 9.

II. PASKIRTIS

	4. Ūkio skyriaus (toliau – Skyrius) vyriausiojo specialisto pareigybės paskirtis yra koordinuoti daugiabučių namų atnaujinimo (modernizavimo) programos įgyvendinimą rajono savivaldybėje; vykdyti butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūrą ir kontrolę, vykdyti rajono savivaldybėje esančių statinių techninės priežiūros kontrolę.

III. VEIKLOS SRITIS

	5. Valstybės tarnautojas, einantis šias pareigas, vykdo funkcijas bendroje veiklos srityje – viešojo administravimo bei specialiojoje veiklos srityje – daugiabučių gyvenamųjų namų atnaujinimo (modernizavimo) programos įgyvendinimo koordinavimo, daugiabučių namų valdymo organų priežiūros ir kontrolės, bendrojo naudojimo objektų administratoriaus atrankos ir skyrimo, statinių naudojimo priežiūros kontrolės.


IV. SPECIALŪS REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

	6. Valstybės tarnautojas, einantis šias pareigas, turi atitikti šiuos specialius reikalavimus:
	6.1. turėti socialinių mokslų studijų srities vadybos ir verslo administravimo ar ekonomikos krypties, technologijos mokslų studijų srities statybos inžinerijos krypties ar meno studijų srities architektūros krypties aukštąjį universitetinį arba jam prilygintą išsilavinimą;
6.2. būti susipažinusiam su Lietuvos Respublikos įstatymais, Vyriausybės nutarimais ir kitais aktais, reglamentuojančiais statybos, rekonstrukcijos, daugiabučių gyvenamųjų namų atnaujinimo (modernizavimo), daugiabučių namų bendro naudojimo objektų valdymo, bendrojo naudojimo objektų administratoriaus atrankos ir skyrimo, statinių naudojimo priežiūros kontrolės, viešųjų pirkimų klausimus. 
	6.3. gebėti savarankiškai planuoti, organizuoti savo veiklą, sisteminti, apibendrinti informaciją ir rengti išvadas;
	6.4. mokėti sklandžiai dėstyti mintis raštu ir žodžiu, išmanyti bendruosius raštvedybos reikalavimus, dokumentų valdymą, naudojimą, teisės aktų rengimą;
                     6.5. būti kūrybiškam, darbščiam, sugebėti bendrauti su žmonėmis, sprendžiant daugiabučių namų atnaujinimo (modernizavimo), daugiabučių namų bendro naudojimo objektų valdytojų priežiūros ir kontrolės, statinių techninės priežiūros klausimus;
                     6.6. mokėti dirbti Microsoft Office programiniu paketu.


V. ŠIAS PAREIGAS EINANČIO VALSTYBĖS TARNAUTOJO FUNKCIJOS

	7. Šias pareigas einantis valstybės tarnautojas vykdo šias funkcijas:
	7.1. organizuoja ir koordinuoja daugiabučių gyvenamųjų namų atnaujinimo (modernizavimo) programos rengimą bei įgyvendinimą;
	7.2. vykdo butų ir kitų patalpų savininkų bendrijų valdymo organų, jungtinės veiklos sutartimi įgaliotų asmenų ir savivaldybės vykdomosios institucijos paskirtų bendrojo naudojimo objektų administratorių veiklos, susijusios su įstatymų ir kitų teisės aktų jiems priskirtų funkcijų vykdymu, priežiūrą ir kontrolę pagal Vyriausybės įgaliotos institucijos patvirtintas pavyzdines taisykles:
	7.2.1. atlieka kompleksinius planinius valdytojų veiklos patikrinimus pagal sudarytą ir Savivaldybės internetinėje svetainėje paskelbtą grafiką;
	7.2.2. atlieka kompleksinius neplaninius bendro naudojimo objektų valdytojų veiklos patikrinimus pagal patalpų savininkų skundų ir pranešimų turinį, priežiūros ir kontrolės vykdytojo ar Savivaldybės administracijos direktoriaus sprendimu;
	7.2.3. pasibaigus kalendoriniams metams, per 20 darbo dienų parengia ir teikia Savivaldybės administracijos direktoriui metinę veiklos ataskaitą, kuri skelbiama viešai Savivaldybės interneto svetainėje;
	7.3. organizuoja ir vykdo asmenų, pretenduojančių teikti bendrojo naudojimo objektų administravimo paslaugas, atrankos ir skyrimo procedūras;
	7.4. teikia konsultacijas, metodinę ir dalykinę pagalbą daugiabučių namų ir kitos paskirties pastatų savininkams bendrijų steigimo ir veiklos, bendrijų reorganizavimo ir likvidavimo, jungtinės veiklos sutarčių sudarymo klausimais;
	7.5. vykdo rajono savivaldybėje esančių statinių techninės priežiūros kontrolę:
	7.5.1. tikrina statinių techninei priežiūrai naudojamus dokumentus;
	7.5.2. daro išvadas apie statinių techninę būklę ir jų techninę priežiūrą;
	7.5.3. vykdo statinių naudojimo priežiūros apskaitą ir atskaitomybę;
	7.6. pagal kompetenciją rengia taisyklių, tvarkų projektus, teikia rajono savivaldybės tarybai tvirtinti ir kontroliuoja šių taisyklių laikymąsi;
	7.7. rengia rajono savivaldybės tarybos sprendimų, mero potvarkių bei rajono Savivaldybės administracijos direktoriaus įsakymų projektus daugiabučių namų modernizavimo, jų bendro naudojimo objektų valdymo, statinių techninės priežiūros srityse;
	7.8. organizuoja metodinės medžiagos rengimą, rengia informacinius ir kitus dokumentus, teikia valstybės ir savivaldybių institucijoms ir įstaigoms informaciją, konsultuoja ūkio subjektus, bendruomenes;
	7.9. pagal kompetenciją nagrinėja pareiškimus, skundus ir pasiūlymus, juos apibendrina ir išvadas teikia Administracijos direktoriui, vykdo jų kontrolę. Atsako į rajono savivaldybės tarybos narių paklausimus;
	7.10. savivaldybės teritorijoje organizuoja ir kontroliuoja savivaldybės institucijų sprendimų įgyvendinimą arba juos įgyvendina daugiabučių namų modernizavimo, jų bendro naudojimo objektų valdymo, statinių techninės priežiūros srityse;
	7.11. dalyvauja Savivaldybės tarybos, Savivaldybės mero ar Savivaldybės administracijos direktoriaus sudarytų komisijų ir darbo grupių veikloje ir atlieka paskirtas funkcijas;
	7.12. dalyvauja ruošiant statistines ataskaitas, ruošia ir teikia statistines ataskaitas daugiabučių namų modernizavimo, valdymo, statinių techninės priežiūros srityse;
	7.13. tvarko pavestus gaunamus raštus, turimomis priemonėmis maksimaliai užtikrina tinkamą informacijos ir dokumentų saugojimą; 
                     7.14. tvarko įstatymų priskirtus registrus ir duomenis teikia valstybės registrams;
	7.15. vykdo kitus nenuolatinio pobūdžio Skyriaus vedėjo pavedimus.

VI. ŠIAS PAREIGAS EINANČIO VALSTYBĖS TARNAUTOJO PAVALDUMAS

	8. Šias pareigas einantis valstybės tarnautojas tiesiogiai pavaldus Skyriaus vedėjui.
________________________________________

